Suchinthana/ta-wikipedia huggingface dataset:
மயூர்பஞ்ச் மக்களவைத் தொகுதி

மயூர்பஞ்ச் மக்களவைத் தொகுதி (Mayurbhanj Lok Sabha constituency) கிழக்கு இந்திய மாநிலமான ஒடிசாவில் உள்ள 21 மக்களவைத் தொகுதிகளில் ஒன்றாகும்.

சட்டமன்றப் பிரிவுகள் 
எல்லை மறுநிர்ணயம் செய்யப்பட்டதைத் தொடர்ந்து, தற்போது இந்தத் தொகுதியில் பின்வரும் சட்டமன்றத் தொகுதிகள் உள்ளன.

2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயத்திற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் ஜஷிபூர், பகால்டா, ரைராங்பூர், பாங்க்ரிபோசி, குலியானா, பாரிபாடா மற்றும் உடாலா.

தேர்ந்தெடுக்கப்பட்ட உறுப்பினர்கள் 
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.

மயூர்பஞ்ச் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல் பின்வருமாறு

தேர்தல் முடிவுகள்

2024 
2024 இந்தியப் பொதுத் தேர்தலின் 7-வது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டன. பாரதிய ஜனதா கட்சி வேட்பாளர் நப சரண் மாஜி, பிஜு ஜனதா தளம் வேட்பாளர் சுதம் மாரந்தியை 2,19,334 வாக்குகள் வித்தியாசத்தில் தோற்கடித்தார்.

மேலும் காண்க 

 மயூர்பஞ்ச் மாவட்டம்
 மக்களவை தொகுதிகளின் பட்டியல்

மேற்கோள்கள் 

ஒடிசா மக்களவைத் தொகுதிகள்
காலும்மா ஆம்பிரின்சு

காலும்மா ஆம்பிரின்சு (Calumma ambreense) என்பது மடகாசுகரில் காணப்படும் பச்சோந்தி சிற்றினமாகும்.

விளக்கம் 
கா. ஆம்பிரின்சு பச்சோந்திகள் 40 முதல் 55 செமீ வரை வளரக்கூடியன. இவற்றின் அளவு காரணமாக பெரிய பச்சோந்தி சிற்றினங்களில் ஒன்றாகக் கருதப்படுகின்றன. ஆம்பர் மலைத் தேசியப் பூங்காவின் மழைக்காடுகளில் இவை வசிக்கின்றன. கா. ஆம்பிரின்சு கடல் மட்டத்திலிருந்து 600 முதல் 1200 மீட்டர் உயரத்தில் மட்டுமே வாழக்கூடியன. இவை முக்கியமாக ஒன்றரை முதல் பத்து மீட்டர் உயரமுள்ள மரங்களில் வாழ்கின்றன. இரவில், இந்தப் பச்சோந்திகள் - ஏறக்குறைய அனைத்து உயிரினங்களைப் போலவே- பிரகாசமான நிறத்தில் காணப்படும். பகல் நேரங்களில் இவை பெரும்பாலும் 2 மீ உயரத்திற்கு மேல் உள்ள மரக் கிளைகளில் அமர்ந்திருக்கும். சில நாட்களே ஆன இளம் பச்சோந்திகள் பெரும்பாலும் நிலத்திற்கு மிக அருகில் உள்ள மிக மெல்லிய செடிகளில் உறங்குகிறது.

மேற்கோள்கள் 

மடகாசுக்கர் ஊர்வன
பச்சோந்திகள்
இரேனியம் மூவாக்சிநைட்ரேட்டு

இரேனியம் மூவாக்சிநைட்ரேட்டு (Rhenium trioxynitrate) என்பது ReO3NO3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரேனியம்(VII) மூவாக்சைடு நைட்ரேட்டு, இரேனியம் டிரையாக்சைடு நைட்ரேட்டு என்ற பெயர்களாலும் இச்சேர்மம் அழைக்கப்படுகிறது. வெண்மையான திடப்பொருளாகக் காணப்படும் இச்சேர்மமம்  ஈரமான காற்றில் உடனடியாக நீராற்பகுப்புக்கு உட்படுகிறது.

தயாரிப்பு
இரேனியம் மூவாக்சைடு குளோரைடுடன் (ReO3Cl) இருநைட்ரசன்பெண்டாக்சைடைச் சேர்த்து வினைபுரியச் செய்து இரேனியம் மூவாக்சிநைட்ரேட்டு தயாரிக்கப்படுகிறது. இரேனியம் மூவாக்சைடுடன் குளோரினைச் சேர்த்து வினைக்குத் தேவையான இரேனியம் மூவாக்சைடு குளோரைடு தயாரித்துக் கொள்ளப்படுகிறது.: 

ReO3Cl + N2O5 → ReO3NO3 + NO2Cl

வினைகள்
இரேனியம் மூவாக்சைடு குளோரைடுக்கு மாற்றாக இரேனியம்(VII) ஆக்சைடு சேர்மத்தையும் பயன்படுத்தலாம். இவ்வாறு தயாரிக்கையில் மாசுநிறந்த இரேனியம் மூவாக்சிநைட்ரேட்டு உருவாகும். இச்சேர்மம் நீருடன் வினைபுரிந்து பெர் இரேனிக் அமிலம் மற்றும் நைட்ரிக் அமிலத்தைக் கொடுக்கிறது.

இரேனியம் மூவாக்சிநைட்ரேட்டை 75 °செல்சியசு வெப்பநிலைக்கு மேல் சூடாக்கும்போது  இரேனியம்(VII) ஆக்சைடு, நைட்ரசன் டை ஆக்சைடு மற்றும் ஆக்சிசனாகச் சிதைகிறது:
4 ReO3NO3 → 2 Re2O7 + 2 NO2 + O2

இரேனியம் மூவாக்சிநைட்ரேட்டுடன் இருநைட்ரசன் பெண்டாக்சைடு சேர்மங்களின் கலவையை கிராபைட்டுடன் சேர்த்து வினைபுரியச் செய்தால் கிராபைட்டு இடைத்திணிப்பு சேர்மங்களை உருவாக்கலாம்.

கட்டமைப்பு
எக்சுகதிர் விளிம்பு விளைவு மற்றும் அகச்சிவப்பு நிறமாலையியல் சான்றுகள் NO2+ReO4– அல்லது Re2O7·N2O5 வாய்பாடுகளை நிராகரிக்கின்றன. மாறாக ஒற்றைப்பல்விளிம்பு நைட்ரேட்டு ஈந்தணைவி  கொண்ட பலபடிசார் கட்டமைப்பை பரிந்துரைக்கின்றன.

மேற்கோள்கள்

இரேனியம் சேர்மங்கள்
நைட்ரேட்டுகள்
காலும்மா கபுரோனி

காலும்மா காபுரோனி (Calumma capuroni) என்பது கெமேலியோனிடே குடும்பத்தைச் சேர்ந்த பச்சைநிறப் பச்சோந்தி சிற்றினமாகும். இந்தச் சிற்றினம் மடகாசுகரில் மட்டுமே காணப்படும் அகணிய உயிரி.

சொற்பிறப்பியல் 
பிரெஞ்சு தாவரவியலாளர் ரெனே பால் ரேமண்ட் கபுரோனின் நினைவாக கபுரோனி எனச் சிற்றினப் பெயர் இடப்பட்டது.

வாழ்விடம் 
சி. காபுரோனியின் விருப்பமான இயற்கையான வாழிடம் 1,400-1,920 மீட்டர் உயரத்தில் உள்ள காடுகளாகும்.

இனப்பெருக்கம் 
சி. காபுரோனி முட்டையிட்டு இனப்பெருக்கம் செய்யக்கூடியது.

மேற்கோள்கள்

மேலும் வாசிக்க 

 Brygoo E-R, Blanc C, Domergue C (1972). "Notes sur les Chamaeleo de Madagascar. X. Deux nouveaux Caméléons des hauts sommets de Madagascar: C. capuroni n.sp. et C. gastrotaenia andringitraensis n.subsp." Bulletin du Muséum d'Histoire Naturelle, Paris, Série 3, 56 (42): 601–613. (Chameleo capuroni, new species, p. 601). (in French).
 Glaw F, Vences M (2006). A Field Guide to the Amphibians and Reptiles of Madagascar, Third Edition. Cologne, Germany: Vences & Glaw Verlag. 496 pp. .
 Klaver CJ, Böhme W (1986). "Phylogeny and classification of the Chamaeleonidae (Sauria) with special reference to hemipenis morphology". Bonner Zoologische Monographien 22: 1–64. (Calumma capuroni, new combination).

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பச்சோந்திகள்
மடகாசுக்கர் ஊர்வன
அகணிய உயிரிகள்
மகாராஜா (2024 திரைப்படம்)

மகாராஜா (Maharaja) என்பது 2024 ஆம் ஆண்டு தமிழ் மொழியில் வெளியான அதிரடித் திரைப்படமாகும். 2017இல் வெளியான குரங்கு பொம்மை திரைப்படத்தை இயக்கிய நித்திலன் சுவாமிநாதன் இப்படத்தை இயக்கியிருந்தார். தி ரூட், திங்க் ஸ்டுடியோஸ் மற்றும் பேஷன் ஸ்டுடியோஸ் இணைந்து தயாரித்தது. விஜய் சேதுபதி கதாநாயகனாக நடித்துள்ள இப்படத்தில் அனுராக் காஷ்யப், சச்சனா நமிதாஸ், மம்தா மோகன்தாஸ், நடராஜன் சுப்பிரமணியம், அபிராமி, அருள்தாஸ், முனீஷ்காந்த், மணிகண்டன், சிங்கம்புலி, பாரதிராஜா ஆகியோர் நடித்துள்ளனர்.

கதைச் சுருக்கம் 
படத்தில் விஜய் சேதுபதி ஒரு முடிதிருத்துபவராக நடித்துள்ளார். தனது வீடு கொள்ளையடிக்கப்பட்ட பிறகு தனது லட்சுமி என்ற இரும்பு குப்பைத் தொட்டியை காணவில்லை என்று காவல் துறையிடம் புகார் கூறுகிறார். ஆனால் அவரது உண்மையான நோக்கங்களை போலீசார் சந்தேகிக்கத் தொடங்குகிறார்கள்.

தயாரிப்பு 
சேதுபதியின் 50வது திரைப்படமாக இது இருப்பதால், இந்த படம் பிப்ரவரி 2023 இல் தற்காலிகமாக வி. ஜே. எஸ் 50 என்ற தலைப்பில் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி அதே மாதத்தில் தொடங்கியது. அஜனீஷ் லோக்நாத் இசையமைத்த இப்படத்திற்கு தினேஷ் புருஷோத்தமன் ஒளிப்பதிவை மேற்கொள்ள மற்றும் பிலோமின் ராஜ் படத் தொகுப்புப் பணிகளை மேற்கொண்டார்.

வெளியீடு 
14 ஜூன் 2024 உலகம் முழுவதும் வெளியிடப்பட்ட இப்படம் விமர்சகர்களிடமிருந்து நேர்மறையான விமர்சனங்களைப் பெற்றது. 2024 இன் அதிக வசூல் செய்த தமிழ் படமாக உருவானது.

நடிகர்கள்

இசை 
இசையமைப்பாளர் பி. அஜனீஷ் லோக்நாத் இசை மற்றும் பின்னணி இசையமைத்துள்ளார். படத்தின் இசை உரிமையை ஜங்கிலி மியூசிக் நிறுவனம் பெற்றுள்ளது.  கவிஞர் வைரமுத்து எழுதி சித் ஸ்ரீராம் பாடிய "தாயே தாயே" என்ற தனிப்பாடல் ஜூன் 2024 ன்று வெளியிடப்பட்டது. "ராஜா பய ஒண்ணு" என்ற இரண்டாவது பாடம் படம் வெளியான பிறகு 15 ஜூன் 2024 அன்று வெளியிடப்பட்டது.

வீட்டு ஊடகம் 
ஊடகச் சேவை உரிமையை நெட்பிளிக்சு நிறுவனமும், தொலைகாட்சி உரிமையை விஜய் தொலைக்காட்சியும் பெற்றுள்ளனர்.  இந்தப் படம் 12 ஜூலை 2024 முதல் நெட்பிளிக்சில் திரையிடப்பட்டது.

மேற்கோள்கள்

வெளி இணைப்புகள் 
 
 
2024 தமிழ்த் திரைப்படங்கள்
விஜய் சேதுபதி நடித்த திரைப்படங்கள்
இந்தியத் தமிழ்த் திரைப்படங்கள்
குஞ்சி (உத்தராகண்டம்)

குஞ்சி(Gunji), இந்தியாவின் வடக்கில் உள்ள உத்தராகண்டம் மாநிலத்தின் பிதௌரகட் மாவட்டம், தார்ச்சுலா வருவாய் வட்டம், இமயமலையில் 3200 மீட்டர் உயரத்தில் அமைந்துள்ள கிராம ஊராட்சி ஆகும். இக்கிராமம் இந்திய-நேபாள நாடுகளின் எல்லைப்பகுதியில் உள்ளது.  குத்தி பள்ளத்தாக்கில் அமைந்த இக்கிராமத்தில் சாரதா ஆறு எனும் காளி ஆறு பாய்கிறது. இதனருகில் குத்தி, நாபி கிராமங்கள் உள்ளது.குஞ்ஜி கிராமம் வழியாக ஆதி கைலாசம்,  ஓம் பர்வதம், மானசரோவர் மற்றும் கயிலை மலைக்கு புனித யாத்திரை செல்லலாம்.

மக்கள் தொகை பரம்பல் 
2011ஆம் ஆண்டின் கணக்கெடுப்பின்படி, 194  குடும்பங்கள் கொண்ட குஞ்சி கிராமத்தின் மக்கள் தொகை 335 ஆகும். சராசரி எழுத்தறிவு 87.66% ஆகும். இக்கிராமத்தில் பட்டியல் சாதியினரும் பட்டியல் பழங்குடியினரும் முறையே 11 மற்றும் 195 ஆக உள்ளனர்.

சுற்றுலா
குஞ்சி கிராமம் வழியாக ஆதி கைலாசம்,  ஓம் பர்வதம், மானசரோவர் மற்றும் கயிலை மலைக்கு மலையேற்றம் மற்றும் யாத்திரை செல்பவர்கள், தார்ச்சுலா எனும் ஊரில் ஆதார் அடையாள அட்டை நகல் மற்றும் மருத்துவச் சான்றிதழைச் சமர்ப்பித்து,  உள்நாட்டு நுழைவு அனுமதிச் சீட்டு பெற வேண்டும்.

இதனையும் காண்க
 தார்ச்சுலா-லிபுலேக் சாலை

மேற்கோள்கள்

பிதௌரகட் மாவட்டம்

உத்தராகண்ட மாநில ஊர்களும் நகரங்களும்
தர்கான்

தர்கான் (Tarkhan), பண்டைய எகிப்திய நகரம் ஆகும். இது கெய்ரோவிற்கு தெற்கே 50 கிலோ மீட்டர் தொலைவில், நைல் ஆற்றின் மேற்கு கரையில் அமைந்த பண்டைய நகரம் ஆகும். தர்கான் நகரத்தின் 2000 கல்லறைகளை அகழாய்வு செய்த போது கிடைத்த தொல்பொருட்களைக் கொண்டு ஆய்வு செய்ததில், அவைகள் கிமு 3150 முதல் கிமு 2690 முடிய பண்டைய எகிப்தை ஆண்ட துவக்க கால அரச மரபுகளுக்குரியது எனக்கண்டறியப்பட்டது. தர்கான் நகர அகழாய்வில் மன்னர் நார்மெர் பெயர் பொறித்த முத்திரை மற்றும் தர்கான் ஆடை கண்டறியப்பட்டது. மேலும் எகிப்தின் முதல் வம்ச மன்னர்களின் நித்திய வீடுகள் கண்டறியப்பட்டது.

தர்கான் நகரத்தின் கல்லறை எண் 1060ல் பல அறைகள் கொண்ட மிகப்பெரிய  நித்திய வீடு  கண்டறியப்பட்டது.

படக்காட்சிகள்

இதனையும் காண்க
 எகிப்தின் தொல்லியல் களங்கள்

ஆதாரங்கள்
Wolfram Grajetzki: "The architecture and the signification of the Tarkhan mastabas" In: Archeo-Nil 18 (2008), p. 103-112
W. Grajetzki, Tarkhan, In: J. Picton, I. Pridden (editors): Unseen Images, Archive Photographs in the Petrie Museum, Volume I: Gurob, Sedment and Tarkhan, London 2008, p. 185-237 
W M. Flinders Petrie, G.A. Wainwright, B.A., A.H. Gardiner, D. Litt.: Tarkhan I and Memphis V, London 1913 
W.M. Flinders Petrie: Tarkhan II, London 1914 
W.M. Flinders Petrie: Heliopolis, Kafr Ammar and Shurafa, London 1915

எகிப்தில் உள்ள தொல்லியல் களங்கள்
தர்கான் ஆடை

தர்கான் ஆடை (Tarkhan dress), பண்டைய எகிப்தின் தர்கான் தொல்லியல் நகரத்தின் அகழாய்வில் சர் சர் பிளிண்டர்ஸ் பீட்டர்  என்பவரால் கண்டுபிடிக்கப்பட்ட நாரிழைத்துணியால் (லினென்) ஆடை ஆகும். இந்த ஆடையின் காலம் கிமு   3482 – 3102 வரை எனக் கணிக்கப்பட்டுள்ளது. நெய்யப்பட்ட ஆடைகளில் இதுவே உலகின் மிகப்பழமையான ஆடை ஆகும். தற்போது இந்த ஆடை இலண்டன் எகிப்திய தொல்லியல் அருங்காட்சியகத்தில் உள்ளது.

இதனையும் காண்க
 பண்டைய எகிப்தின் தொல்பொருட்கள்

மேற்கோள்கள்

ஆதாரம்

மேலும் படிக்க

எகிப்தின் முதல் வம்சம் 
எகிப்தின் தொல்பொருட்கள்
எகிப்திய நாகரிகம்
ஆடைகள்
கோத்தா தாருல் எசான்

கோத்தா தாருல் எசான் (மலாய்: Kota Darul Ehsan; ஆங்கிலம்: Kota Darul Ehsan; சீனம்: 雪兰莪牌楼) என்பது கோலாலம்பூர் கூட்டரசு பிரதேசத்திற்கும் மலேசிய மாநிலமான சிலாங்கூர் மாநிலத்திற்கும் இடையே மலேசிய கூட்டரசு நெடுஞ்சாலையில் எல்லையைக் குறிக்கும் வளைவுகளின் அமைப்பைக் குறிப்பிடுவது ஆகும்.

மலேசிய கூட்டரசு நெடுஞ்சாலை 2-இல் அமைக்கப்பட்டுள்ள இந்த வளைவு மலேசியாவின் மிகப்பெரிய வளைவு ஆகும்.

வரலாறு

1 பிப்ரவரி 1974-இல், கோலாலம்பூர் மாநகரை ஒரு கூட்டரசுப் பிரதேசமாக அமைப்பதற்காக, சிலாங்கூரில் இருந்து மத்திய அரசுக்கு கோலாலம்பூர் மாநகரை மாற்றும் உடன்படிக்கையில் கையெழுத்தானது. அதன் நினைவாக கோலாலம்பூர் - சிலாங்கூர் எல்லைப் பகுதியில்; கோலாலம்பூர் - கிள்ளான் நெடுஞ்சாலையில், 1981-இல், கோத்தா தாருல் எசான் (Kota Darul Ehsan) எனும் வளைவு அமைக்கப்பட்டது.

மலேசிய மத்திய அரசுக்கு சிலாங்கூர் மாநிலத்தின் தியாக உணர்வை இந்த வளைவு குறிக்கிறது. இந்த வளைவு 1981-இல் கட்டி முடிக்கப்பட்டது. 3 சனவரி 1982 அன்று சிலாங்கூரின் மறைந்த சுல்தான் சலாவுதீன் அப்துல் அசீஸ் அவர்களால் அதிகாரப்பூர்வமாகத் திறக்கப்பட்டது.

கட்டிடக்கலை

வளைவின் வடிவமைப்பு  மூரிஷ் கட்டிடக்கலையின் தாக்கங்களைக் கொண்டது.மேலும் கோலாலம்பூர் தொடருந்து நிலையத்துடன் இதே போன்ற வடிவமைப்பைப் பகிர்ந்து கொள்கிறது. கோத்தா தாருல் எசான் வளைவில் உள்ள குவிமாடங்களில் இதைக் காணலாம்.

கோத்தா தாருல் எசான் வளைவின் ஒவ்வொரு புறத்திலும் இரண்டு பீரங்கிகளைக் கொண்டுள்ளது.

காட்சியகம்

மேலும் காண்க 
 கூட்டரசு சாலை 2 (மலேசியா)
 சிலாங்கூர்
 கிள்ளான் கிரிஸ் நினைவுச்சின்னம்
 கோலாலம்பூர்

மேற்கோள்கள்

வெளி இணைப்புகள்
 

மலேசிய எல்லைகள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
ஜகத்சிங்பூர் மக்களவைத் தொகுதி

ஜகத்சிங்பூர் மக்களவைத் தொகுதி (Jagatsinghpur Lok Sabha constituency) கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: திர்தோல், பாலிகுடா, எரசாமா, ஜகத்சிங்பூர், கோவிந்த்பூர், நிமாபாடா மற்றும் காகத்பூர் ஆகும்.

தேர்ந்தெடுக்கப்பட்ட உறுப்பினர்கள் 
1977இல் இத்தொகுதி உருவாக்கப்பட்டதிலிருந்து இதுவரை 13 தேர்தல்கள் நடத்தப்பட்டுள்ளன.

ஜகத்சிங்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
இந்திய பொதுத் தேர்தலின் 7வது கட்டத்தில் 1 சூன் 2024 அன்று வாக்குப்பதிவு நடைபெற்றது. வாக்குகள் அனைத்தும் 4 சூன் 4 அன்று எண்ணப்பட்டன. இதன்படி பாரதிய ஜனதா கட்சி வேட்பாளர் பிபு பிரசாத் தராய், பிஜு ஜனதா தளம் வேட்பாளர் இராஜசிறீ மாலிக்கை 40,696 வாக்குகள் வித்தியாசத்தில் தோற்கடித்தார்.

மேற்கோள்கள் 

புரி மாவட்டம்
கட்டக் மாவட்டம்
ஜகத்சிம்மபூர் மாவட்டம்
ஒடிசா மக்களவைத் தொகுதிகள்
தக்மாசிக்

தக்மாசிக் (Takmachik), இந்தியாவின் லடாக் ஒன்றியப் பகுதி, லே மாவட்டம், கலாத்சே வருவாய் வட்டத்தில் அமைந்த கிராம ஊராட்சி ஆகும்.இது கலாத்சேவிற்கு வடமேற்கே 16.7 கிலோ மீட்டர் தொலைவிலும்; லே நகரத்திற்கு வடமேற்கே 111.5 கிலோ மீட்டர் தொலைவிலும்: கார்கிலுக்கு தென்கிழக்கே 134.1 கிலோ மீட்டர் தொலைவிலும் அமைந்துள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, தக்மாசிக் கிராம ஊராட்சி 95 குடும்பங்களையும், 607 மக்கள் தொகையும் கொண்டுள்ளது. இக்கிராம மக்கள் அனைவரும் மலைவாழ் பழங்குடியினர் ஆவார். இதன் சராசரி எழுத்தறிவு 65.36% ஆகும்.

மேற்கோள்கள்

லே மாவட்டம்
லே மாவட்டத்தின் நகரங்களும் ஊர்களும்
பிபு பிரசாத் தராய்

பிபு பிரசாத் தராய் (Bibhu Prasad Tarai-பிறப்பு 17 சூன் 17,1964) என்பவர் ஓர் இந்திய அரசியல்வாதியும் பாரதிய ஜனதா கட்சித் தலைவரும் ஆவார். இவர் 15வது மக்களவையில் ஒடிசாவிலிருந்து இந்திய நாடாளுமன்ற உறுப்பினராக இருந்தார். இவர் ஜகத்சிங்பூர் மக்களவைத் தொகுதியினைப் பிரதிநிதித்துவப்படுத்தினார்.

மேலும் காண்க 

 ஜகத்சிங்பூர் மக்களவை தொகுதி
 இந்தியப் பொதுவுடமைக் கட்சி

மேற்கோள்கள் 

18ஆவது மக்களவை உறுப்பினர்கள்
வாழும் நபர்கள்
1964 பிறப்புகள்
15வது மக்களவை உறுப்பினர்கள்
ஒடிசா அரசியல்வாதிகள்
காரூ

காரூ (Kharoo), இந்தியாவின் லடாக் ஒன்றியப் பகுதியின், லே மாவட்டத்திலுள்ள காரூ வருவாய் வட்டத்தின் தலைமையிடம் மற்றும் கிராம ஊராட்சி ஆகும்.இது லே நகரத்திற்கு தென்கிழக்கில் 34 கிலோ மீட்டர் தொலைவிலும்; இமயமலையில் 4100 மீட்டர் உயரத்திலும் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 42 குடும்பங்கள் கொண்ட காரூ கிராம ஊராட்சியின் மக்கள் தொகை 167 ஆகும். அதில் 77 ஆண்கள் மற்றும்  90 பெண்கள் உள்ளனர். மக்கள் அனைவரும் மலைவாழ் பழங்குடியினர் ஆவர். இதன் சராசரி எழுத்தறிவு 66.45% ஆகும்.இப்பகுதி மக்கள் திபெத்திய பௌத்தம் பின்பற்றுகின்றனர்.

மேற்கோள்கள்

லே மாவட்டத்தின் நகரங்களும் ஊர்களும் 
லே மாவட்டம்
ஸ்ரீராம் பாலாஜி

ஸ்ரீராம் பாலாஜி (Sriram Balaji, பிறப்பு 18 மார்ச் 1990) என்பவர் ஒரு இந்திய தொழில்முறை டென்னிஸ் வீரர் ஆவார். இவர் 2024 சூன் 10  அன்று  ஏடிபி இரட்டையர் உலக தரவரிசையில் 67 இடத்திலும், 2017 சூன் 19 அன்று  ஒற்றையர் தரவரிசையில் உலகளவில் 287 இடத்திலும் உள்ளார்.

பாலாஜி ஃப்யூச்சர் சர்க்யூட்டில் மொத்தம் 9 ஐடிஎஃப் ஒற்றையர் பட்டங்களையும், சர்க்யூட்டில் 43 இரட்டையர் ஐடிஎஃப் ஃபியூச்சர்ஸ் மற்றும் 6 சேலஞ்சர் இரட்டையர் பட்டங்களையும் வென்றுள்ளார். இவர் தற்போது இந்திய டேவிஸ் கோப்பை அணியில் உள்ளார். இவர் 2017 மார்ச்சில்  ரோகன் போபண்ணாவுடன் இணைந்து  டேவிஸ் கோப்பைக்காக முதன் முதலில் விளையாடினார்.  2017 மார்ச்சில் இந்தியா 3-0 என்ற கோல் கணக்கில் வென்று டேவிஸ் கோப்பை உலக பிளே ஆஃபில் நுழைந்தது. 2024 பாரிஸ் ஒலிம்பிக் விளையாட்டுப் போட்டியில்  கலந்து கொள்ள  தேர்வு பெற்ற ரோகன் போபண்ணா தன்னுடன் இணைந்து விளையாட ஸ்ரீராம் பாலாஜியைத் தேர்வு செய்துள்ளார். இதன் வழியாக 2024 பாரிஸ் ஒலிம்ப்பிக் விளையாட்டுப் போட்டிகளில் ஸ்ரீராம் பாலாஜி விளையாடத் தேர்வாகியுள்ளார்.

தனிப்பட்ட வாழ்க்கை 
இவர் நாராயணசாமி, ஜெயந்தி இணையருக்கு மகனாக  கோயம்புத்தூரில் பிறந்தார். இவர் தனது ஒன்பது வயதில் டென்னிஸ் விளையாடத் தொடங்கினார். கோயம்புத்தூரில் உள்ள கேந்திரிய வித்யாலயா மற்றும் பெர்க்ஸ் மெட்ரிகுலேசன் மேல்நிலைப் பள்ளியில் தனது பள்ளிப்படிப்பை முடித்தார். கோயம்புத்தூரில் உள்ள பெர்க்ஸ் டென்னிஸ் அகாதமியில் தனது டென்னிஸ் வாழ்க்கையைத் தொடங்கினார். இவர் தற்போது ஜெர்மனியில் உள்ள ஷுட்லர்-வாஸ்கே டென்னிஸ் பல்கலைக்கழகத்தில் பயிற்சி பெற்று வருகிறார்.  நீச்சலும்,  புத்தகங்களைப் படிப்பதும் இவரது பொழுதுபோக்குகளாகும். இவருக்கு பிடித்த டென்னிஸ் வீரர் ரோஜர் பெடரர். பாலாஜி தற்போது  இந்தியத் தரைப்படையில் இளநிலை அதிகாரியாக உள்ளார். இவரது விளையாட்டு முயற்சிகளுக்கு தரைப்படை ஆதரவு அளித்துவருகிறது.

மேற்கோள்கள்

வெளி இணைப்புகள் 
 
 
கோவை மக்கள்
தமிழ் விளையாட்டு வீரர்கள்
வாழும் நபர்கள்
1990 பிறப்புகள்
ஜாஜ்பூர் மக்களவைத் தொகுதி

ஜாஜ்பூர் மக்களவைத் தொகுதி என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.

சட்டசபை பிரிவுகள் 
எல்லை மறுநிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றப் பிரிவுகள் உள்ளடங்கியுள்ளன.

2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள்: சுகிந்தா, கோரி, ஜஜ்பூர், தர்மசாலா, பர்ச்சனா, பாரி-தேராபிசி மற்றும் பிஞ்சர்பூர்.

தேர்ந்தெடுக்கப்பட்ட உறுப்பினர்கள் 

1952இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.

ஜாஜ்பூர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்

தேர்தல் முடிவுகள்

2024 
2024 இந்தியப் பொதுத் தேர்தலின் 7ஆவது கட்ட வாக்குப்பதிவு 1 சூன் 2024 அன்று நடைபெற்றது. பதிவான வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இத்தேர்தலில், பாரதிய ஜனதா கட்சி வேட்பாளர் ரவீந்திர நாராயண் பெகாரா பிஜு ஜனதா தளம் வேட்பாளர் சர்மிசுதா சேதியினை 1,587 வாக்குகள் வித்தியாசத்தில் தோற்கடித்தார்.

மேற்கோள்கள் 

யாஜ்பூர் மாவட்டம்
ஒடிசா மக்களவைத் தொகுதிகள்
இரபீந்திர நாராயண் பெகெரா

இரபீந்திர நாராயண் பெகெரா (Rabindra Narayan Behera) என்பவர் இந்தியாவின் ஒடிசாவின் புவனேசுவரைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் ஜாஜ்பூர் மக்களவைத் தொகுதியிலிருந்து நாடாளுமன்றத்தின் மக்களவை உறுப்பினராகத் தேர்ந்தெடுக்கப்பட்டார். பெகரா பாரதிய ஜனதா கட்சி சேர்ந்தவர்

மேற்கோள்கள் 

18ஆவது மக்களவை உறுப்பினர்கள்
வாழும் நபர்கள்
சூரத் மக்களவைத் தொகுதி

சூரத் மக்களவைத் தொகுதி (Surat Lok Sabha constituency) என்பது இந்திய மாநிலமான குசராத்தில் உள்ள 26 மக்களவைத் தொகுதிகளில் ஒன்றாகும். பாஜக மூத்த தலைவர் காசிராம் ராணா 6 முறை இந்த தொகுதியிலிருந்து மக்களவை உறுப்பினராக இருந்துள்ளார். சூரத் இந்தியாவின் 7ஆவது பிரதம மந்திரி மொரார்ஜி தேசாவின் தொகுதியாகவும் இருந்தது. இவர் இந்தத் தொகுதியில் 5 முறை மக்களவை உறுப்பினராக இருந்துள்ளார். 1989 முதல் சூரத் பாஜக தலைவர்களை மக்களவை உறுப்பினர்களாகத்  தேர்ந்தெடுத்துள்ளது. 2024 தேர்தலில், இந்திய தேசிய காங்கிரசின் வேட்பாளரின் பரிந்துரைகள் நிராகரிக்கப்பட்டு, மற்ற அனைத்து வேட்பாளர்களும் போட்டியிலிருந்து பின்வாங்கியதால் பாஜக வேட்பாளர் முகேசு தலால் போட்டியின்றி வெற்றி பெற்றார்.

சட்டமன்றப் பிரிவுகள்

நாடாளுமன்ற உறுப்பினர்

தேர்தல் முடிவுகள்

2024

மேலும் காண்க 
 சூரத் மாவட்டம்
 மக்களவை தொகுதிகளின் பட்டியல்

மேற்கோள்கள் 

குசராத்து மக்களவைத் தொகுதிகள்
தயோடெட்ராபார்பிட்டால்

தயோடெட்ராபார்பிட்டால் (Thiotetrabarbital) என்பது C12H20N2O2S என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மயக்க மருந்தாகப் பயன்படுத்தப்படும் ஒரு குறுகிய-செயல்பாட்டு பார்பிட்யூரேட்டு வழிப்பெறுதியாக இது கருதப்படுகிறது. கால்நடை மருத்துவத்திலும் தயோடெட்ராபார்பிட்டால் பயன்படுகிறது.

மேற்கோள்கள்

பொது மயக்க மருந்துகள்
தயோபார்பிட்டியூரேட்டுகள்
அனிமேலியா (திரைப்படம்)

அனிமேலியா (Animalia) என்பது 2023ஆம் ஆண்டு வெளியான பிரான்சு-மொராக்கோ அறிவியல் புனைகதை திரைப்படமாகும். சோபியா அலௌயி இயக்கிய முதல் திரைப்படம் இதுவாகும். இது அலௌயின் சோ வாட் இப் தி கோட்சு டை குறும்படத்தினை அடிப்படையாகக் கொண்டது. மொராக்கோ நடந்த வேற்று கிரக நிகழ்வுகள் நாட்டை குழப்பத்திற்குள் தள்ளியதால் தனது கணவர் அமீனுடன் மீண்டும் ஒன்றிணைய முயற்சிக்கும் கர்ப்பிணிப் பெண் இட்டோவின் (ஓமாமா பாரிட்) கதையாக இப்படம் அமைகின்றது.

இந்தப் படம் 20 சனவரி 2023 அன்று 2023 சன்டான்சு திரைப்பட விழாவில் வெளியிடப்பட்டது. விமர்சகர்கள் குறிப்பாக இயக்கம், பாரிட் மற்றும் டெஹ்பியின் நடிப்பு மற்றும் இசையைப் பாராட்டினர். இதன் மூலம் இந்தப் படம் குறிப்பிடத்தக்க வரவேற்பைப் பெற்றது.

நடிப்பு 

 இட்டோவாக ஓமாமா பாரிட்
 அமீனாக மொகதி டெக்பி
 பவாத் ஆக பவாத் ஓகாவ்
 சவாத் கௌயி

தயாரிப்பு 
முப்பத்தைந்து நாட்கள் படப்பிடிப்புக்குப் பிறகு 2021 நவம்பரில் ஆரம்பக்கட்ட படப்பிடிப்பு முடிவடைந்தது. அனிமலியா ராங் பிலிம்சும் எஸ்ஆர்ஏபி பிலிம்சும் இதனைத் தயாரித்துள்ளது. மேலும் ஆர்ட் பிரான்சு சினிமாவும் மொராக்கோ நிறுவனங்களான ஜியாங்கோ பிலிம்சும், துனியா தயாரிப்பு நிறுவனத்துடன் இணைந்து இத்திரைப்படத்தினைத் தயாரித்துள்ளது. இந்தப் படம் 'பர்மிநசு' ('அமங் அசு') என்ற பெயரில் தயாரிக்கப்பட்டது. பன்னாட்டு வெளியீடு விற்பனையை டோட்டெம் பிலிம்சு கையாளுகிறது.

வெளியீடு 
அனிமலியா உலக அளவில் வெளியீடானது 23 சனவரி 2023 அன்று 2023 சன்டான்சு திரைப்பட விழாவில் நடைபெற்றது. இது 9 ஆகத்து 2023 அன்று பிரான்சில் ஆட் விட்டம் வெளியீட்டு நிறுவனம் மூலம் திரையரங்குகளில் வெளியிடப்பட்டது.

வரவேற்பு 
விமர்சனம் திரட்டும் வலைத்தளமான ராட்டன் டொமாடோசில், 20 விமர்சகர்களின் விமர்சனங்களின் அடிப்படையில் இந்தப் படம் 100% ஒப்புதல் மதிப்பீட்டைக் கொண்டுள்ளது. சராசரி மதிப்பீடு 7.7/10.

2023 கல்கரி பன்னாட்டுத் திரைப்பட விழாவில் இந்தப் படம் சிறந்த பன்னாட்டுத் திரைப்படத்திற்கான விருதை வென்றது.

மேற்கோள்கள்

வெளி இணைப்புகள் 

 
2023 திரைப்படங்கள்
சிறீ எம்

சிறீ எம் அல்லது சிறீ மதுகர் நாத் என்றும் அழைக்கப்படும் ஸ்ரீ எம் (பிறப்பு மும்தாஜ் அலி கான்), 6 நவம்பர் 1948, ஒரு இந்திய யோகி, ஆன்மீக வழிகாட்டி, பேச்சாளர் மற்றும் கல்வியாளர் ஆவார்.

ஆரம்பகால வாழ்க்கை
மும்தாஜ் அலிகான் 1949 நவம்பர் 6 அன்று கேரள மாநிலம் திருவனந்தபுரத்தில் ஒரு முஸ்லிம் குடும்பத்தில் பிறந்தார்.

சுய உணர்தலுக்கான தேடல்
இவர் சிறு வயதிலிருந்தே ஆன்மீகத்தில் ஈர்க்கப்பட்டார். இவர் தனது பத்தொன்பதாவது வயதில் நாத சைவ குரு பரம்பரையில் தீட்சை பெற்றுக்கொண்டார்.

விருது
இவர், 2020 இல் இந்தியாவின் மூன்றாவது மிக உயர்ந்த குடிமகன் விருதான பத்ம பூசன் விருதை பெற்றார்.

மேற்கோள்கள்

வாழும் நபர்கள்
1948 பிறப்புகள்
ராயன்

ராயன் (Raayan) என்பது தனுஷ் இயக்கி சன் படங்கள் நிறுவனத்தின் கீழ் கலாநிதி மாறன் தயாரிப்பில் சூலை 2024இல் வெளிவந்த தமிழ் 
திரைப்படமாகும்.  இதில் தனுஷ் தலைப்புப் பாத்திரத்தில் நடிக்கிறார். இவருடன் எஸ்.ஜே.சூர்யா, பிரகாஷ் ராஜ், செல்வராகவன், சந்தீப் கிசன், காளிதாஸ் ஜெயராம், துசாரா விச்சயன், அபர்ணா பாலமுரளி, வரலட்சுமி சரத்குமார் ஆகியோர் நடித்துள்ளனர்.

தனுஷ் முன்னணி நடிகராக நடிக்கும் 50வது படம் என்பதால் , D50  என்ற தற்காலிகத் தலைப்பில் ஜனவரி 2023 இல் இப்படம் அறிவிக்கப்பட்டது. பின்னர், அதிகாரப்பூர்வ தலைப்பு பிப்ரவரி 2024 இல் வெளியிடப்பட்டது. முதன்மை புகைப்படம் எடுத்தல் ஜூலை 2023 இல் தொடங்கியது. இது முக்கியமாக சென்னை மற்றும் காரைக்குடியில் படமாக்கப்பட்டது. 2023 டிசம்பர் நடுப்பகுதியில் படப்பிடிப்பு முடிவடைந்தது. இந்தப் படத்திற்கு ஏ. ஆர். ரகுமான் இசையமைத்துள்ளார். ஓம் பிரகாஷ் ஒளிப்பதிவு செய்துள்ளார். பிரசன்னா ஜி. கே. படத்தொகுப்பு செய்துள்ளார்.

'ராயன்' 2024 சூன் 13 அன்று திரையரங்குகளில் வெளியிட திட்டமிடப்பட்டது. ஆனால் அறியப்படாத காரணங்களால் ஒத்திவைக்கப்பட்டது. தனுஷின் பிறந்தநாளை ஒட்டி, 2024 சூலை 26 அன்று உலகம் முழுவதும் வெளியானது.

கதை சுருக்கம் 
பெற்றோர் இல்லாத “ராயன்” என்கிற காத்தவராயன் தனது நான்கு உடன்பிறந்தவர்களுடன் வாழ்ந்து வருகிறான். அவன் வசிக்கும் இடத்தில் பல வன்முறை கும்பல் செயல்பட்டு வருகிறது. அதிலிருந்து தனது உடன்பிறந்தவர்களை விலகியிருக்க முயர்சி மேற்கொள்கிறான். ஆனாலும்  ஒரு கட்டத்தில் தனது சகோதரன் செய்யும் ஒரு தவறால் ராயனும் வன்முறையில் ஈட்டுபட வேண்டியதாகிறது. அதன் பிறகு ராயனின் வாழ்க்கை எவ்வாறு போகிறது? அவனது சகோதரர்கள் என்ன செய்கிறார்கள் என்பதே மீதிக் கதை.

நடிகர்கள்

தயாரிப்பு 
தனுஷ், 2017 திசம்பர் 29 அன்று, ப. பாண்டி (2017) படத்திற்குப் பிறகு தனது இரண்டாவது இயக்கத்தில், தேனாண்டாள் படங்கள் நிறுவனத்தின் நிர்வாகிகள் ஹேமா ருக்மணி மற்றும் முரளி ராமசாமியுடன் இணைந்து பணியாற்றப் போவதாக அறிவித்தார்.  தமிழ், தெலுங்கு என இருமொழித் திரைப்படமான இதில் நாகார்ஜுனா, அதிதி ராவ் ஹைதாரி, எஸ். ஜே. சூர்யா, சரத்குமார், ஸ்ரீகாந்த் ஆகியோர் நடித்துள்ளனர். இசையமைப்பாளர் ஷான் ரோல்டன், ஒளிப்பதிவாளர் ஓம் பிரகாஷ், படத்தொகுப்பாளர் பிரசன்னா ஜி. கே. ஆகியோர் குழுவில் சேர்க்கப்பட்டனர்.

விமர்சனம் 
திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. தனுஷின் நடிப்பு, இயக்கம் மற்றும் திரைக்கதை மற்றும் ஏ. ஆர். ரகுமானின் பின்னணி இசை ஆகியவற்றைப் பாராட்டினர். அதே நேரத்தில் இடைவேளைக்குப் பிந்தைய பகுதிகளில் கதைக்களம் மற்றும் உரையாடல் விமர்சனங்களைப் பெற்றது.

குறிப்புகள்

மேற்கோள்கள்

வெளி இணைப்புகள் 
 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
தனுஷ் நடித்துள்ள திரைப்படங்கள்
பிரகாஷ் ராஜ் நடித்த திரைப்படங்கள்
சுரேந்திரநகர் மக்களவைத் தொகுதி

சுரேந்திரநகர் மக்களவைத் தொகுதி (Surendranagar Lok Sabha) என்பது இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.

சட்டமன்றப் பிரிவுகள் 
தற்போது, சுரேந்திரநகர் மக்களவைத் தொகுதியில் ஏழு சட்டமன்றத் தொகுதிகள்உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

2019

2014

2009

2004

மேலும் காண்க 

 சுரேந்திரநகர் மாவட்டம்
 மக்களவை தொகுதிகளின் பட்டியல்

மேற்கோள்கள் 

சுரேந்திரநகர் மாவட்டம்
குசராத்து மக்களவைத் தொகுதிகள்
அமாத்தியர்

அமாத்தியர் (Amatya) (சமசுகிருதம்:अमात्य), சமஸ்கிருத மொழியில் அமாத்தியா என்பதற்கு அமைச்சர் அல்லது ஆலோசகர் எனப்பொருளாகும். பண்டைய இந்தியாவின் மகாஜனபாதங்களின் ஆட்சியாளர்களுக்கு அரசியல் ஆலோசகராகவும், அமைச்சர்களாகவும் பணியாற்றிய பிராமணர்களை அமாத்தியர் என அழைப்பர்.நேபாள மக்களில் சில வகுப்பினர் தங்கள் பெயருக்குப் பின்னால் அமாத்தியா என இட்டுக் கொள்வது வழக்கம்.

மேற்கோள்கள் 

நேபாள மக்கள்
காஜாங் மருத்துவமனை

{
  "type": "Feature",
  "geometry": { "type": "Point", "coordinates": [101.793056, 2.993056] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

காஜாங் மருத்துவமனை (மலாய்: Hospital Kajang; ஆங்கிலம்: Kajang Hospital) என்பது மலேசியா, சிலாங்கூர், உலு லங்காட் மாவட்டம், காஜாங் நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.

சிலாங்கூர், உலு லங்காட் மாவட்டத்தின் மேற்கில் அமைந்துள்ள இந்த மருத்துவமனை, காஜாங், செமினி, புரோகா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது.

பொது

1889-இல் காஜாங் நகரம் உருவாக்கப்பட்ட போது இந்த மருத்துவமனையும் கட்டப்பட்டது. கோலாலம்பூரில் இருந்து வடகிழக்கே சுமார் 30 கிலோமீட்டர் (19 மைல்) தொலைவில் 16 ஏக்கர் (6.5 எக்டேர்) நிலப்பரப்பில் இருந்த ஓர் இடத்தில் இந்த மருத்துவமனை கட்டப்பட்டது. 

காஜாங் நகரம் மற்றும் உலு லங்காட் மாவட்டத்தின் வளர்ச்சியுடன் இந்த மருத்துவமனையும் வளர்ச்சி பெற்றது. 1970-களில் 250 படுக்கைகள் இருந்த இந்த மருத்துவமனையில் தற்போது 306 படுக்கைகள் உள்ளன. அத்துடன் இந்த மருத்துவமனையில் 1052 மருத்துவப் பணியாளர்கள் பணிபுரிகின்றனர்.

மறுவடிவமைப்புத் திட்டம்

மருத்துவமனையின் கட்டிடங்களின் எண்ணிக்கையும் படிப்படியாக அதிகரித்து வருகிறது. தற்போது வரை இருக்கும் முதல் நிரந்தரக் கட்டிடம் 1910-இல் கட்டப்பட்டது. 1976-இல் மற்றொரு 4-அடுக்கு தொகுதி சேர்க்கப்பட்டது. பின்னர் சேர்க்கப்பட்ட மற்ற கட்டிடத் தொகுதிகளில் உணவு தயாரிப்பு தொகுதி (1983), பிணவறை (1985) மற்றும் நோயியல் பிரிவு (1992) ஆகியவை அடங்கும்.

1999-ஆம் ஆண்டு மருத்துவமனை மறுவடிவமைப்புத் திட்டத்தின் 2-ஆம் கட்டம் நிறைவடைந்தது. கீழ் சமீபத்திய கட்டிடம் கூடுதலாக மேற்கொள்ளப்பட்டது. மறுவடிவமைப்புத் திட்டத்திற்கான RM 14.1 மில்லியன் ரிங்கிட் ஆசிய வளர்ச்சி வங்கியால் வழங்கப்பட்டது.

இரத்தச் சுத்திகரிப்புப் பிரிவு

அந்த மறுவடிவமைப்புத் திட்டத்தின் கட்டுமானம்; 1-ஆம்; 2 ஆம் வகுப்பு நோயாளிக் கூடங்கள் (22 படுக்கைகள் கொண்ட வார்டுகள்), பிறந்த குழந்தை பிரிவு (20 படுக்கைகள்), அறுவை சிகிச்சை அறைகள் (2 அறைகள்), தீவிர சிகிச்சை பிரிவு (6 படுக்கைகள்), குழந்தைகள் பிரிவு (22 படுக்கைகள்) மற்றும் மறுவாழ்வுத் தொகுதி ஆகியவற்றைக் கொண்டுள்ளது.

2000-ஆம் ஆண்டு இரத்தச் சுத்திகரிப்புப் பிரிவும் தொடங்கப்பட்டது. 13 துறைகள் மற்றும் 12 பிரிவுகள் கொண்ட  இந்த மருத்துவமனை 11 நவம்பர் 2005-இல் ஐஎஸ்ஓ 9000 (MS ISO 9001:2000) சான்றிதழ் விருதைப் பெற்றது.

முகவரி

Hospital Kajang Jalan Semenyih
43000 Kajang, Selangor. 
Tel :  +6(03)8736 3333 
Faks : +6(03)8736 7527

இணையத் தளம்:

மேற்கோள்கள்

வெளி இணைப்புகள்
 
 Official website of the Kajang Hospital
 Ministry of Health, Malaysia

மலேசிய மருத்துவமனைகள்‎‎
ஜாங் கொம்புத் தேரை

ஜாங் கொம்புத் தேரை (Zhang 's horned toad) என்பது மெகோபிரைடே குடும்பத்தைச் சேர்ந்த ஒரு தவளை சிற்றினம் ஆகும். மண்வெட்டி கால் தேரை என்றும் இது அழைக்கப்படுகிறது. இது சீனாவின் திபெத் நியாலம் கவுண்டியில் உள்ள ஜாங்மு (நேபாளத்தின் கோடரியிலிருந்து எல்லையைத் தாண்டி) காணப்படுகிறது.இதன் இயற்கையான வாழிடங்கள் மிதவெப்பக் காடுகளும் ஆறுகளும் ஆகும்.

மேற்கோள்கள் 

சீன உயிரினங்கள்
ஒப்ரியோபிரைன்

ஒப்ரியோபிரைன் (Ophryophryne) என்பது தென்கிழக்காசியாவினைச் சேர்ந்த மெகோப்ரிடே குடும்பத்தைச் சேர்ந்த நீர்நில வாழ் உயிரினமாகும். இவை சில நேரங்களில் மலைத் தேரை என்று அழைக்கப்படுகின்றன.

சிற்றினங்கள் 
இந்தப் பேரினத்தில் பின்வரும் ஆறு சிற்றினங்கள் உள்ளன.

 ஒப்பிரியோபிரைன் எல்பினா பொயர்கோவ், துவோங், ஓர்லோவ், கோகோலேவா, வாசிலிவா, நுயென், நுயெந், சே மற்றும் மகோனி, 2017
 ஒப்பிரியோபிரைன் ஜெர்டி ஓலர், 2003
 ஒப்பிரியோபிரைன் கான்சி ஓலர், 2003
 ஒப்பிரியோபிரைன் மைக்ரோசுடோமா பௌலெங்கர், 1903
 ஒப்பிரியோபிரைன் பாச்சிப்ரொக்டசு கோ, 1985
 ஒப்பிரியோபிரைன் சைனோரியா இசுடூவர்ட், சோக், மற்றும் நியாங், 2006

மேற்கோள்கள் 

நீர்நில வாழ்வனப் பேரினங்கள்
பகத் சைன்

பகத் சைன் (Bhagat Sain), 15ஆம் ஆண்டுகளில் புகழுடன் வாழ்ந்த இவரை சேனா பகத் என்றும் அறியப்பட்டவர். பகத் சைன் பக்தி இயக்க காலத்தில் 15ஆம் நூற்றாண்டில் வைணவ பக்திக் கவிஞராக விளங்கியவர். இவரது ஒரு கவிதை ஒன்று குரு கிரந்த் சாகிப் நூலில் அமைந்துள்ளது. இவர் இராமாநந்தரின் சீடர் ஆவார். 

துவக்க காலத்தில் பகத் சைன் ரேவா இராச்சிய மன்னர் இராஜாராம் சிங்கிற்கு முடிதிருத்தும் பணி செய்தார்.

மேற்கோள்கள்

ஆதாரம்
 Macauliffe, M.A The Sikh Religion: Its Gurus Sacred Writings and Authors, Low Price Publications,1909, 

வைணவ அடியார்கள்
1400 பிறப்புகள் 
1490 இறப்புகள்
பூபிசு சிபிலன்சு

பூபிசு சிபிலன்சு (Boophis sibilans) என்பது மான்டெல்லிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.இது வாழிட இழப்பால் அச்சுறுத்தப்படுகிறது.

மேற்கோள்கள் 

மடகாசுக்கர் உயிரினங்கள்
அகணிய உயிரிகள்
பிரதமர் கதி சக்தி

பிரதமர் கதி சக்தி பன்முக இணைப்புக்கான தேசியப் பெருந்திட்டம் என்றும் அழைக்கப்படுகிறது (ஐஎஸ்டி ). இந்தியாவில் உற்பத்தித் துறைக்கு போட்டிசார் மேம்பாடுகளை வழங்குவதற்காக 1.20 டிரில்லியன் அமெரிக்க டாலர் மதிப்புள்ள ஒரு இந்தியப் பெருந் திட்டமாகும்.

வரலாறு 
ஆகஸ்ட் 15, 2021 அன்று, இந்தியப் பிரதமர் நரேந்திர மோடி இந்தியப் பொருளாதார வளர்ச்சியை அதிகரிப்பதற்காக இந்தத் திட்டத்தை அறிவித்தார். இந்தியாவின் அனைத்துப் பொருளாதார மண்டலங்களுக்கும் பன்முக இணைப்பு உள்கட்டமைப்பை வழங்குவதற்காக இந்தத் திட்டம் 2021 அக்டோபர் 13 அன்று தொடங்கப்பட்டது; பொருளாதார விவகாரங்களுக்கான அமைச்சரவைக் குழுவால் அக்டோபர் 21, 2021 அன்று அங்கீகரிக்கப்பட்டது.

நோக்கமும் திட்டமும் 
இந்தத் திட்டம் இந்திய அரசாங்கத்தின் அனைத்துத் தொடர்புடைய அமைச்சகங்கள் மற்றும் துறைகளை ஒன்றிணைத்து, திட்டங்களின் முழுமையான மற்றும் ஒருங்கிணைந்த திட்டமிடலுக்காக ஒரு டிஜிட்டல் தளத்தை உருவாக்குவதை நோக்கமாகக் கொண்டுள்ளது. உதாரணமாக, இது இந்திய சாலைவழிகள், இந்திய ரயில்வே, இந்திய விமானப் போக்குவரத்து மற்றும் இந்திய நீர்வழிப் போக்குவரத்து அமைச்சகங்களை ஒன்றோடொன்று இணைக்கும். தற்போதைய திட்டங்களை கண்காணிப்பதில் வெளிப்படைத்தன்மைக்கு இது உதவும் மற்றும் சமூகத்திற்கு வரவிருக்கும் இணைப்பு திட்டங்கள் பற்றிய தகவல்களை வழங்கும். இத்திட்டத்தின் முக்கிய நோக்கங்கள் நீடித்த 5 டிரில்லியன் டாலர் பொருளாதாரத்தை அடைவது மற்றும் 2040 ஆம் ஆண்டில் 20 டிரில்லியன் அமெரிக்க டாலர் பொருளாதாரமாக அதிகரிப்பது ஆகும். இத்திட்டத்தின் ஒரு பகுதியாக, இந்திய ரயில்வே 3 ஆண்டுகளில் 400 புதிய வந்தே பாரத் எக்ஸ்பிரஸ் ரயில்களை உருவாக்கும். இந்தத் திட்டம் 196 முக்கியமான உள்கட்டமைப்பு இடைவெளித் திட்டங்களுக்கும் வேகத்தை அதிகரிக்கும். இதில் 22 உள்கட்டமைப்புத் திட்டங்கள் ஆரம்பத்தில் அங்கீகரிக்கப்பட்டன. இந்திய ரயில்வே இந்தியாவிற்குள் 200 ரயில் முனையங்களை நவீன வசதிகளுடன் புதுப்பிக்கும். மேலும் ஐந்து ஆண்டுகளில் கூடுதலாக 300 புதிய முனையங்களை உருவாக்கும்.

மேலும் காண்க 
 வந்தே பாரத் எக்ஸ்பிரஸ்
 அம்ரித் பாரத் நிலையத் திட்டம்
 உடான்

மேற்கோள்கள் 

மோதி ஆட்சியின் திட்டங்கள்
இந்திய அரசுத் திட்டங்கள்
நாவி (சாதி)

நாவி அல்லது சைன் (Nai Or Sain), வட இந்தியா, மத்திய இந்தியா மற்றும் மேற்கிந்தியப் பகுதிகளில் முடிதிருத்தும் தொழில் செய்பவர்களைக் குறிப்பிடும் பொதுவான பெயர் ஆகும். இப்பெயர் சமஸ்கிருதச் சொல்லான नापित (நாபிதா) (nāpita) இருந்து பெறப்பட்டதாகும்.நாவி என்பதற்கு பதிலாக, தற்போது வட இந்தியாவில் முடிதிருத்துபவர்களை சைன் எனும் சாதிப் பெயரில் அழைக்கப்படுகிறார்கள்.மாநில அரசுகள் இம்மக்களை இதர பிற்படுத்தப்பட்ட வகுப்பினர் பட்டியலில்  வைத்துள்ளனர்.

வட இந்தியாவில் இவர்களது மக்கள் தொகை 1,44,06,000 ஆக உள்ளது. இச்சாதியினரில் 99.93%  இந்தி மொழி பேசும் இந்துக்கள் ஆவர்

தோற்றம்

புராண காலப் பார்வையில்
புராணங்களின்படி, நாவிகள் இச்வாகு வம்ச மன்னரான நாபி என்பவரது வழித்தோன்றல்கள் என அறியப்படுகிறது.

பிற பார்வை 
தமிழ்நாட்டில் முடிதிருத்துபவர்களின் சாதிப் பெயர் நாவிதர் ஆகும். இவர்களில் மருத்துவத் தொழில் செய்பவர்களை அம்பஷ்டன் என்று அழைப்பர். இவர்களது குடும்ப மூத்த பெண்கள், கர்ப்பிணி பெண்களுக்கு பிரசவம் பார்த்தனர். தற்போது இவர்கள் முடிதிருத்துவதைத் தவிர மருத்துவம் மற்றும் பிரசவம் பார்ப்பதில்லை.

தொழில்
இவர்களது பரம்பரைத் தொழிலான முடிதிருத்துவதைத் தவிர திருமணத் தரகர் வேலையும் செய்தனர். இச்சாதியினரில் படித்தவர்கள் சேவை மற்றும் வணிகத்திலும் ஈடுபடுகின்றனர்.

புகழ் பெற்றவர்கள்
 பகத் சைன்
 சாகிப் சிங்
 பிகாரி தாக்கூர், போச்புரி கவிஞர்
கர்ப்பூரி தாக்கூர், பீகார் மாநில முன்னாள் முதலமைச்சர்

மேற்கோள்கள்

சாதிகள்
யாழ்ப்பாணச் சமர் (1995)

1995 யாழ்ப்பாணச் சமர் (Battle of Jaffna (1995) என்பது 1995 அக்டோபர் முதல் திசம்பர் வரை  யாழ்ப்பாணம் நகரத்திற்காக நடந்த ஒரு சமராகும்.

சமர் 
யாழ்ப்பாண நகரம் பல ஆண்டுகளாக தமிழீழ விடுதலைப் புலிகளின் முதன்மையான கோட்டையாக இருந்து வந்தது. புலிகள் இந்த நகரத்தை தமது புதிய சுதந்திர தேசத்தின் தலைநகராகக் கருதினர். இந்த நகரம் 1987 ஆம் ஆண்டில் இந்திய இராணுவத்தால்  பூமாலை நடவடிக்கையால்  கொஞ்சகாலம் கைப்பற்றப்பட்டிருந்தது. ஆனால் பின்னர் அந்த நகரம் மீண்டும் புலிகளால் கைப்பற்றப்பட்டது. 

புலிகள் இலங்கை கடற்படையின் பீரங்கிப் படகுகளைத் தாக்கி அழித்தனர். மேலும் யாழ்ப்பாணம் மீது பறந்த இலங்கை விமானப்படையின் ஏவிஆர்ஓ வானூர்திகளை  விமான எதிர்ப்பு ஏவுகணைகளைக் கொண்டு வீழ்த்தினர். இச்சமயத்தில் விடுதலைப் புலிகளுடனான அமைதிப் பேச்சுக்கள் முறிந்ததையடுத்து, இலங்கையின் புதிதாகத் தெரிவு செய்யப்பட்ட சனாதிபதி, சந்திரிகா குமாரதுங்க,  யாழ்ப்பாணத்தின் மீதான இந்த தாக்குதலுக்கு உத்தரவிட்டார் இதையடுத்து மூன்றாம் ஈழப்போர் துவங்கியது. குடாநாட்டை கட்டுப்படுத்த பலாலி விமானத்தளம் இன்றியமையாததாக ஆனது. 

1995, அக்டோபர், 17 இல், இலங்கை இராணுவத்தினர் 10,000 பேர் யாழ்ப்பாண நகரத்திற்கு (25 மைல் தொலைவில்) தங்கள் போர்த் தொடரைத் துவக்கினர். இந்தத் தாக்குதல் 1995, திசம்பர் 5,  வரை நீடித்தது. இந்த 50 நாள் போரில் 300 வரையிலான இலங்கை இராணுவ வீரர்களும், 550 இக்கும் மேற்பட்ட விடுதலைப் புலிகளும் கொல்லப்பட்டனர். இறுதியில் இராணுவம் புலிகளிடமிருந்து நகரத்தையும் குடாநாட்டையும் கைப்பற்றியது. இதனால் புலிகள் முடக்கப்பட்டனர், என்றாலும் பெரும்பாலான புலிப் படையினர் காட்டுக்குள் பின்வாங்கினர்.

பின்விளைவுகள் 
யாழ்ப்பாணத்துக்கான யுத்தம் ஈழப்போரை முடிவுக்குக் கொண்டுவந்துள்ளதாகவும், புலிகளால் மீண்டும் ஒருபோதும் அரசாங்கத்திற்கு எதிராக பாரிய யுத்தங்களை மேற்கொள்ள முடியாது எனவும் இராணுவம் துவக்கத்தில் தெரிவித்தது. கிளர்ச்சி முடிவுக்கு வந்ததாக நம்பப்பட்டது. எவ்வாறாயினும், திசம்பர் 23 ஆம் நாள் மட்டக்களப்பு மாவட்டத்தில் இராணுவப் பிரிவு ஒன்றின் மீது விடுதலைப் புலிகள் தாக்குதல் நடத்தியதில் 33 படையினர் கொல்லப்பட்ட போது போர் முடிவுக்கு வரவில்லை என்பது உறுதியானது. இதில் 30க்கும் மேற்பட்ட போராளிகள் கொல்லப்பட்டதாக இராணுவ வட்டாரங்கள் தெரிவித்தன. அடுத்த ஏழு மாதங்களில் புலிகள் இயக்கத்தை மறுசீரமைத்து மீண்டும் ஒருங்கிணைத்தனர். 1996 யூலையில் போராளிகள் முல்லைத்தீவில் உள்ள படைத்தளத்தின் மீது  ஓயாத அலைகள் நடவடிக்கை என்ற பெயரில் தாக்குதலைத் தொடங்கினர். இந்த தாக்குதலில்  1,200 க்கும் மேற்பட்ட இராணுவ வீரர்கள் கொல்லப்பட்டதுடன் இராணுவ தளமும் அழிக்கப்பட்டது.

மேற்கோள்கள் 

இந்திய அமைதிப் படை
மூன்றாம் ஈழப்போர் சமர்கள்
Webarchive template wayback links
யாழ்ப்பாண மாவட்ட வரலாறு
பூபிசு போட்டே

பூபிசு போட்டே என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும்.

பரவலும் வாழிடமும் 
பூ. போட்டே சிற்றினம் மடகாசுகரின் கிழக்கு மழைக்காடுகளில் 800-1,000 மீட்டர் உயரத்தில் வாழ்கின்றது. இது வனத்தில் காணப்படும் நீரோடைகளில் வாழ்கின்றது. இந்நீரோடைகளில் இது இனப்பெருக்கம் செய்வதாகக் கருதப்படுகிறது. மழைக்காடுகளின் விளிம்புகளில் காணப்படும் இந்தச் சிற்றினம் காடுகளுக்கு வெளியே ஒருபோதும் காணப்பட்டதில்லை.

பாதுகாப்பு 

பூ. போட்டே மடகாசுகரில் அதிகமாகக் காணப்படுகிறது. தற்போது பன்னாட்டு இயற்கைப் பாதுகாப்புச் சங்கம் தீவாய்ப்புக் கவலை குறைந்த இனமாக வகைப்படுத்தப்படுத்தியுள்ளது. இருப்பினும், விவசாயம், மரம் வெட்டுதல், கரியிடல், ஆக்கிரமிப்பு இனங்கள் மூலம் தொடர்ந்து வாழ்விட அழிவு காரணமாக இதன் எண்ணிக்கை குறைந்து வருவதாகச் சந்தேகிக்கப்படுகிறது. இதன் பேரினத்தில் உள்ள பிற  சிற்றினங்கள் சைட்ரைடையோமைகோசிசு தாக்குதலுக்கு உள்ளாகியுள்ளன. இருப்பினும் இது தற்போது மடகாசுகரில் உள்ள நீர்நில வாழ் உயிரினங்களைப் பாதிக்கவில்லை.

மேற்கோள்கள் 

மடகாசுக்கர் உயிரினங்கள்
அகணிய உயிரிகள்
அகமதாபாது கிழக்கு மக்களவைத் தொகுதி

அகமதாபாது கிழக்கு மக்களவைத் தொகுதி ()  என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளுள் ஒன்றாகும். இந்த மக்களவைத் தொகுதியானது 2008ஆம் ஆண்டு உருவாக்கப்பட்டது. முதன் முறையாக 2009ஆம் ஆண்டு நடைபெற்ற இந்திய நாடாளுமன்ற மக்களவைத் தேர்தலில் பாரதிய ஜனதா கட்சியினைச் சார்ந்த கரின் பதக் வெற்றிபெற்றார். இதன் பின்னர் 2014ஆம் ஆண்டு நடைபெற்ற தேர்தலில் பாஜகவினைச் சார்ந்த பாரேசு ராவலும் 2019ஆம் ஆண்டு நடைபெற்ற தேர்தலில் கசுமுக் பட்டேலும் வெற்றி பெற்றனர்.

சட்டமன்றப் பிரிவுகள் 
2014ஆம் ஆண்டு நிலவரப்படி, அகமதாபாது கிழக்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

இந்த மக்களவைத் தொகுதியின் கீழுள்ள ஏழு சட்டமன்றத் தொகுதிகளுள் ஐந்து; காந்திநகர் தெற்கு, வாத்வா, நிகோல், தக்கர்பாபா நகர் மற்றும் பாபுநகர் ஆகியவை 2008ஆம் ஆண்டில் சட்டமன்ற சட்டமன்றத் தொகுதிகளின் எல்லை மறுநிர்ணயம் செயல்படுத்தப்பட்டதன் ஒரு பகுதியாக உருவாக்கப்பட்டன. நரோடா மற்றும் தெக்காம் முறையே அகமதாபாது மற்றும் கபத்வஞ்ச் தொகுதிகளாக இருந்தன.

நாடாளுமன்ற உறுப்பினர்கள் 

 2008 வரை தேர்தல்கள், அகமதாபாது மக்களவைத் தொகுதியைப் பார்க்கவும்.
 இந்த மக்களவைத் தொகுதி 2009 தேர்தல்களிலிருந்து நடைமுறைக்கு வந்தது.

தேர்தல் முடிவுகள்

2024 பொதுத் தேர்தல்

பொதுத் தேர்தல் 2019

2014 பொதுத் தேர்தல்

2009 பொதுத் தேர்தல்

மேலும் காண்க 

 அகமதாபாத் மாவட்டம்
 மக்களவை தொகுதிகளின் பட்டியல்

மேற்கோள்கள் 

அகமதாபாத் மாவட்டம்
குசராத்து மக்களவைத் தொகுதிகள்
லோக்தந்திரிக் சமாஜ்வாதி கட்சி (இந்தியா)

லோக்தந்திரிக் சமாஜ்வாதி கட்சி (Loktantrik Samajwadi Party-India) என்பது இந்தியாவில் உள்ள ஒரு சிறிய அரசியல் கட்சியாகும். இது 9 சனவரி,1994 அன்று பட்னாவில் ஜனதா தளம் கட்சி சேர்ந்த மூன்று மூத்த இந்திய நாடாளுமன்ற மேனாள் உறுப்பினர்களால் நிறுவப்பட்டது. இதனை நிறுவியவர்கள் ராம் சுந்தர் தாசு, ரசீத் மசூத் மற்றும் உபேந்திர நாத் வர்மா ஆவர்.

தேர்தல் செயல்பாடு 
1998ஆம் ஆண்டு நடைபெற்ற மக்களவைத் தேர்தலில் இந்தக் கட்சி 14 இடங்களில் போட்டியிட்டது. 1999, 2004, 2009 மற்றும் 2014 தேர்தல்களிலும் இக்கட்சிப் போட்டியிட்ட இடங்களின் எண்ணிக்கையை படிப்படியாகக் குறைந்தது. 2014ஆம் ஆண்டில் இக்கட்சி இரண்டு இடங்களில் மட்டுமே போட்டியிட்டது. இந்தக் காலகட்டத்தில் ஒவ்வொரு தேர்தலிலும் போட்டியிட்ட ஒவ்வொரு தொகுதியிலும் இவர்கள் செலுத்து தொகையினை இழந்தனர்.

2008ஆம் ஆண்டு இராசத்தான் மாநில சட்டப்பேரவைத் தேர்தலில் ஓர் இடத்தை இக்கட்சி வென்றது. 2009ஆம் ஆண்டு நடைபெற்ற இந்திய மக்களவைத் தேர்தலில் குசராத்தில் போட்டியிட்டுத் தோல்வியடைந்தது.

மேற்கோள்கள் 

அரசியல் கட்சிகள்
ஓரினயீனோலேட்டுகள்

ஓரினயீனோலேட்டுகள் (Homoenolates) என்பவை வேதிவினைக் குழுக்களின் ஒரு வகையாகும். 1980 ஆம் ஆண்டுகள் முதல் இவை செயற்கை கரிம வேதியியலில் பயன்படுத்தப்பட்டு வருகின்றன. இவை ஈனோலேட்டுகளுடன் தொடர்பு கொண்டவையாகும். ஈனோலேட்டுகளின் தலைகீழ்முனைவாக்க  வினைத்திறனை இவை குறிக்கின்றன. இலித்தியம், இரும்பு, வெள்ளி, ஈயம், தைட்டானியம், தெலூரியம் , சிர்க்கோனியம், நையோபியம், பாதரசம், வெள்ளீயம், துத்தநாகம், ஆண்டிமனி, பிசுமத், நிக்கல், பலேடியம் மற்றும் தாமிரம் உள்ளிட்ட பல்வேறு உலோக எதிர்மின்னிகளைக் கொண்டு ஓரினயீனோலேட்டுகளை உருவாகலாம். ஓரினயீனோலேட்டுகளின் நிலைப்புத்தன்மை மற்றும் வினைத்திறன் எதிர்மின்னிகளின் அடையாளம் மற்றும் அருகிலுள்ள பிற வேதி வினைக்குழுக்களால் மாறுபடும். முதனிலை-உலோகநீக்கம், β-ஐதரைடு நீக்கம் ஆகியவை இவற்றின் சிதைவுக்கான பொதுவான பாதைகளாகும். ஓரினயீனோலேட்டுகள் மற்றும் அவற்றின் வினைத்திறன் என்ற தலைப்பில் பல மதிப்புரைகள் வெளியிடப்பட்டுள்ளன.

மேற்கோள்கள்

கரிம வேதியியல்
வேதி வினைக்குழுக்கள்
கோலா குபு பாரு மருத்துவமனை

{
  "type": "Feature",
  "geometry": { "type": "Point", "coordinates": [101.653333, 3.566111] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

கோலா குபு பாரு மருத்துவமனை (மலாய்: Hospital Kajang; ஆங்கிலம்: Kajang Hospital) என்பது மலேசியா, சிலாங்கூர், உலு சிலாங்கூர் மாவட்டம், கோலா குபு பாரு நகர்ப் பகுதியில் அரசு நிதியுதவி பெறும் மாவட்ட மருத்துவமனை ஆகும்.

சிலாங்கூர், உலு சிலாங்கூர் மாவட்டத்தின் மேற்கில் அமைந்துள்ள இந்த மருத்துவமனை, கோலா குபு பாரு, கெர்லிங், ராசா, பத்தாங்காலி, அம்பாங் பெச்சா பகுதிகளில் இருந்து வரும் நோயாளிகளுக்கு மருத்துவச் சேவைகளை வழங்குகிறது.

பொது

கோலா குபு பாரு மருத்துவமனை மருத்துவச் சிறப்பு சேவைகளை வழங்கும் ஒரு மாவட்ட மருத்துவமனையாகும். இந்த மருத்துவமனையில் நோயாளிகளுக்கு சிகிச்சை அளிக்க 10 மருத்துவர்கள் பணியில் உள்ளனர். இங்குள்ள ஏழு நோயாளிக் கூடங்களில் (வார்டுகளில்) 150 படுக்கைகள் உள்ளன. கோலா குபு பாரு மருத்துவமனை 13 முக்கிய பிரிவுகளைக் கொண்டுள்ளது.

வரலாறு
கோலா குபு பாரு மருத்துவமனை 1936-ஆம் ஆண்டில் கட்டப்பட்டது. பழைய கோலா குபு நகரம் வெள்ளத்தால் அழிக்கப்பட்ட பிறகு இந்த மருத்துவமனை புதிய இடத்திற்கு மாற்றப்பட்டது. அந்தக் கட்டத்தில், இந்த மருத்துவமனை கோலா குபு பாரு பகுதியைச் சுற்றியுள்ள பிரித்தானிய வீரர்கள், ஈயச் சுரங்கத் தொழிலாளர்கள் மற்றும் தோட்டத் தொழிலாளர்களுக்கு சேவை செய்தது. 

தொடக்கத்தில், இந்த மருத்துவமனை 4 வார்டுகள், ஒரு நிர்வாக கட்டிடம் / வெளிநோயாளர் பிரிவு மற்றும் ஓர் அறுவை சிகிச்சை அறை ஆகியவற்றைக் கொண்டிருந்தது. இந்த மருத்துவமனையின் தற்போதைய பரப்பளவு 37 ஏக்கர்; மற்றும் கட்டமைப்புகள் கொண்ட பகுதி ஏறக்குறைய 16 ஏக்கர் ஆகும்.[2]

புள்ளிவிவரங்கள்
2022-ஆம் ஆண்டு புள்ளிவிவரங்கள்

 படுக்கைகள் - 150
 அறுவை சிகிச்சைகள் - ?
 பிரசவங்கள் -  65
 அவசரப் பிரிவு சிகிச்சை - 27217 (2021)
 மருத்துவமனையில் தங்க வைக்கப்பட்டவர்கள் - 3895
 சிகிச்சை பெற்றவர்கள் - 61213
 சிறப்பு சிகிச்சை பெற்றவர்கள் - 2878
 இரத்தச் சுத்திகரிப்பு செய்தவர்கள் - 7479
 இறப்புகள் - 69

முகவரி

Hospital Kuala Kubu Bharu
44000 Kuala Kubu Bharu 
Tel :  +6(03) 	+603 - 6064 1333, +603 - 6064 1334, +603 - 6064 4032, +603 - 6064 4035 
Emel : h_kkb@moh.gov.my

இணையத் தளம்:

மேலும் காண்க
 அம்பாங் மருத்துவமனை
 பந்திங் மருத்துவமனை
 காஜாங் மருத்துவமனை
 செலாயாங் மருத்துவமனை
 தெங்கு அம்புவான் ரகிமா மருத்துவமனை

மேற்கோள்கள்

வெளி இணைப்புகள்

 website of the Kajang Hospital
 Ministry of Health, Malaysia

மலேசிய மருத்துவமனைகள்‎‎
தெ. கிருஷ்ணகுமார்

தெ. கிருஷ்ணகுமார்  (D. Krishnakumar-பிறப்பு 22 மே 10,1963) என்பவர் ஓர் இந்திய நீதிபதி ஆவார். இவர் தற்பொழுது சென்னை உயர் நீதிமன்றத்தின் பொறுப்பு தலைமை நீதிபதியாக உள்ளார். சென்னை உயர்நீதிமன்றத்தின் தலைமை நீதிபதியாகப் பொறுப்பு வகித்த ஆர். மகாதேவன் 16 சூலை 2024 அன்று புது தில்லி உச்சநீதிமன்ற நீதிபதியாக நியமிக்கப்பட்டுப் பணி மாறுதல் பெற்றதன் காரணமாக சென்னை உயர்நீதிமன்றத்தின் தலைமை நீதிபதியாக (பொறுப்பு) பொறுப்பேற்றார்.

இளமையும் கல்வியும்
கிருஷ்ணகுமார், ஏ. பி. தெய்வசிகாமணி மற்றும் சரசுவதி தம்பதியரின் மகனாக தமிழ்நாட்டின் திருப்பூர் மாவட்டம் தாராபுரத்தில், 22 மே, 1963 அன்று பிறந்தார். இவர் பள்ளிப்படிப்பை தாராபுரத்தில் உள்ள அரசு மேல்நிலைப் பள்ளியில் பயின்றார். சென்னை மாநிலக் கல்லூரியில் இளம் அறிவியல் பட்டத்தினையும் சென்னை டாக்டர் அம்பேத்கர் அரசு சட்டக் கல்லூரியில் சட்டக் கல்வியினை பயின்றார்.

சட்டப் பணி
இதன் பின்னர் 1987ஆம் ஆண்டு வழக்கறிஞராகப் பதிவு செய்துகொண்டார். இதனைத் தொடர்ந்து சென்னை உயர்நீதிமன்றத்தில் மூத்த வழக்கறிஞர் கே. துரைசாமி வழிகாட்டுதலின் கீழ் 1991 முதல் 1996 வரை உயர் நீதிமன்றத்தில் அரசு வழக்கறிஞராகப் பணியாற்றினார்.

1998 முதல் 1999 வரை மத்திய அரசின் கூடுதல் நிலை வழக்கறிஞராகவும், 2001 முதல் 2006 வரை அரசு சிறப்பு வழக்கறிஞராகவும் பணியாற்றியுள்ளார். கோயம்புத்தூர் மாநகராட்சி, இந்திரா காந்தி தேசிய திறந்தநிலைப் பல்கலைக்கழகம், ஆசிரியர் தேர்வு வாரியம் உள்ளிட்ட பல அரசு நிறுவனங்களின் ஆலோசகராகப் பணியாற்றியுள்ளார்.

நீதிபதி
ஏப்ரல் 07, 2016 அன்று சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இந்நிலையில் சென்னை தலைமை நீதிபதியாக பொறுப்பு வகித்த ஆர். மகாதேவன் உச்சநீதிமன்ற நீதிபதியாக நியமிக்கப்பட்டதால் கிருஷ்ணகுமார் 16 சூலை முதல் சென்னை உயர் நீதிமன்ற தலைமை நீதிபதியாக நியமிக்கப்பட்டார்.

மேற்கோள்கள்

1963 பிறப்புகள்
இந்திய நீதிபதிகள்
மாநிலக் கல்லூரி மேனாள் மாணவர்கள்
யுரேனைல் கார்பனேட்டு

யுரேனைல் கார்பனேட்டு (Uranyl carbonate) என்பது UO2CO3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ருதர்போர்டின் என்ற கனிமத்தின் பெயராலும் யுரேனைல் கார்பனேட்டு அறியப்படுகிறது. யுரேனைல் (UO22+) மற்றும் கார்பனேட்டு (CO32-) அயனிகள் சேர்ந்து யுரேனைல் கார்பனேட்டு உருவாகிறது. பெரும்பாலான யுரேனைல் உப்புகளைப் போலவே, யுரேனைல் கார்பனேட்டும் ஒரு பலபடிசார் சேர்மமாகும். கட்டமைப்பில் ஒவ்வொரு யுரேனியம்(VI) மையமும் எட்டு ஆக்சிசன் அணுக்களுடன் பிணைக்கப்பட்டுள்ளது. ரூதர்போர்டினின் நீராற்பகுப்பு தயாரிப்புகள் நிலக்கரியின் கனிம மற்றும் கரிமப் பகுதிகள் மற்றும் அதன் சாம்பலில் காணப்படுகின்றன. மேலும் இது சுரங்கக் கனிம நுண்கசிவு நீரில் யுரேனியத்தின் முக்கிய அங்கமாகும்.

யுரேனைல் கார்பனேட்டுகள் வகை பொருட்கள்
பல யுரேனைல் கார்பனேட்டுகள் அறியப்படுகின்றன.  ரூதர்போர்டின் ஓர் எளிமையான விகிதவியல் அளவிலான யுரேனைல் கார்பனேட்டாகும். பெரும்பாலான யுரேனைல் கார்பனேட்டுகள் நீர் மற்றும் பலதரப்பட்ட எதிர்மின் மற்றும் நேர்மின் அயனிகளை கூடுதல் உட்கூறுகளாகக் கொண்டுள்ளன. 

ஒரு கரைசலில் இருந்து யுரேனியத்தை செறிவூட்டுவதற்கான பொதுவான முறையில் யுரேனைல் கார்பனேட்டுகளின் கரைசல் பயன்படுத்தப்படுகிறது. குளோரைடு போன்ற எதிர்மின் அயனியுடன் அயனி பரிமாற்றம் மூலம் அணைவு  அயனிகள் பிசினுக்கு மாற்றப்படும் பிசின் படுக்கை வழியாக இவை அனுப்பப்படுகின்றன. பிசின் மீது யுரேனியம் அணைவு கட்டமைக்கப்பட்ட பிறகு, யுரேனியம் உப்புக் கரைசலுடன் வெளியேற்றப்பட்டு, யுரேனியம் மற்றொரு செயல்முறையில் வீழ்படிவாக்கப்படுகிறது.

யுரேனைல் கார்பனேட்டு கனிமங்கள் 
ஆண்டர்சோனைட்டு- (நீரேற்ற சோடியம் கால்சியம் யுரேனைல் கார்பனேட்டு)
ஆசுட்ரோசயனைட்டு(Ce)- (நீரேற்ற அடைந்த தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு
பேலியிட்டு- (நீரேற்ற அடைந்த மக்னீசியம் யுரேனைல் கார்பனேட்டு)
பிச்வோய்டைட்டு- (நீரேற்ற அடைந்த இட்ரியம் டிசிப்ரோசியம் யுரேனைல் கார்பனேட்டு ஐதாக்சைடு)
போண்டானைட்டு- (நீரேற்ற அடைந்த கால்சியம் யுரேனைல் கார்பனேட்டு)
கிரிம்செலைட்டு- (நீரேற்ற அடைந்த பொட்டாசியம் சோடியம் யுரேனைல் கார்பனேட்டு 
இயோலியோடைட்டு- (நீரேற்ற யுரேனைல் கார்பனேட்டு)
இலிபிகைட்டு (நீரேற்ற யுரேனைல் கால்சியம் கார்பனேட்டு)
மெக்கல்வியைட்டு-(Y) (நீரேற்ற பேரியம் சோடியம் கால்சியம் யுரேனியம் இட்ரியம் கார்பனேட்டு)
மெட்டாசெல்லரைட்டு - (நீரேற்ற கால்சியம் யுரேனைல் கார்பனேட்டு)
ராபிட்டைட்டு - (நீரேற்ற கால்சியம் மக்னீசியம் யுரேனைல் கார்பனேட்டு ஐதராக்சைடு)
ரூபௌல்டைட்டு - (தாமிரம் யுரேனைல் கார்பனேட்டு ஆக்சைடு ஐதராக்சைடு)
ரூதர்போர்டின் - (யுரேனைல் கார்பனேட்டு)
சிராக்கிங்கரைட்டு - (நீரேற்ற சோடியம் கால்சியம் யுரேனைல் சல்பேட்டு கார்பனேட்டு புளோரைடு)
சாபெயிட்டு - (நீரேற்ற தாமிரம் சீரியம் நியோடிமியம் இலந்தனம் பிரசியோடைமியம் சமாரியம் கால்சியம் இட்ரியம் யுரேனைல் கார்பனேட்டு ஐதராக்சைடு)
சார்பைட்டு - (நீரேற்ற கால்சியம் யுரேனைல் கார்பனேட்டு ஐதராக்சைடு)
சுவார்ட்சைட்டு - (நீரேற்ற கால்சியம் மக்னீசியம் யுரேனைல் கார்பனேட்டு)
வோகுலைட்டு - (நீரேற்ற கால்சியம் தாமிரம் யுரேனைல் கார்பனேட்டு)
வையார்டைட்டு (நீரேற்ற கால்சியம் யுரேனைல் கார்பனேட்டு ஐதராக்சைடு)
வைடுமானைட்டு - (ஈய யுரேனைல் கார்பனேட்டு)
செல்லரைட்டு - (நீரேற்ற கால்சியம் யுரேனைல் கார்பனேட்டு)
சினுகாலைட்டு - (நீரேற்ற கால்சியம் துத்தநாகம் யுரேனைல் கார்பனேட்டு ஐதராக்சைடு)

மேற்கோள்கள்

யுரேனைல் சேர்மங்கள்
கார்பனேட்டுகள்
அணுக்கருப் பொருட்கள்
ராசா மக்களவைத் தொகுதி

ராசா மக்களவைத் தொகுதி (மலாய்: Kawasan Persekutuan Rasah; ஆங்கிலம்: Rasah Federal Constituency; சீனம்: 亚沙国会议席) என்பது மலேசியா, நெகிரி செம்பிலான், சிரம்பான் மாவட்டத்தில் அமைந்துள்ள ஒரு மக்களவை தொகுதி (P130) ஆகும்.

ராசா மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து ராசா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிரம்பான் மாவட்டம்

சிரம்பான் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். சிரம்பான் மாவட்டத்தின் முக்கிய நகரம் சிரம்பான் நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது. 

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது. சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.

ராசா மக்களவைத் தொகுதி

கோலா பிலா தேர்தல் முடிவுகள்

மேற்கோள்கள்

மேலும் காண்க 
 ராசா 
 சிரம்பான்
 லாபு
 மலேசியத் தேர்தல் தொகுதிகள்

வெளி இணைப்புகள்

நெகிரி செம்பிலான் நாடாளுமன்றத் தொகுதிகள்
கோல்கொண்டா வியாபாரி பிராமணர்கள்

கோல்கொண்டா வியாபார பிராமணர்கள் (Golconda Vyapari Brahmin Or Vyapari Brahmins), தெலுங்கு மொழி பேசும் இப்பிராமணப் பிரிவினர் தற்கால தெலங்காணா, ஆந்திரப் பிரதேசம் மற்றும் மகாராட்டிரம் ஆகிய மாநிலங்களில் கூடுதலாக வாழ்கின்றனர். தெலங்காணா மற்றும் ஆந்திரப் பிரதேசம் பகுதிகளில் இப்பிராமணர்கள் கர்ணம் எனும் பெயரில் கிராமக் கணக்காளர்களாக பணிபுரிந்தனர்.

கோல்கொண்டா வியாபார பிராமணர்கள், நியோகி பிராமணர்களின் ஒரு பிரிவாகக் கருதப்படுகின்றனர். கோல்கொண்டா வியாபார பிராமணர்கள்  வைணவ ஆச்சாரியர்களான மத்துவர் மற்றும் இராமானுஜர் சம்பிரதாயங்களைப் பின்பற்றுகின்றனர்.

வரலாறு
கோல்கொண்டா வியாபார பிராமணர்களுக்கு தேசஸ்த் பிராமணர்களுடன் நெருங்கி தொடர்பு உண்டு.குதுப் ஷாஹி வம்சத்தினர் ஆண்ட கோல்கொண்டா சுல்தானகம் மற்றும் ஐதராபாத் நிசாம் ஆகியவர்களின் ஆட்சிப் பகுதிகளில் இப்பிராமணர்கள் உயர் அதிகாரிகளாக பணியில் இருந்தனர்.

கோல்கொண்டா சுல்தான் இப்ராகிம் குதுப் ஷாவின் தலைமைப் படைத்தலைவராக இருந்த  தேசஸ்த் பிராமணரான காஷா இராய ராவ் என்பவர் 1579ல் கொண்டவீடு கோட்டையைக் கைப்பற்றினார். மேலும் இவர் தேசஸ்த் பிராமணர் மற்றும் கோல்கொண்டா வியாபார பிராமணர்கள் மற்றும் கம்மவார்களுக்கு தேஷ்முக் (மாவட்ட அதிகாரி) மற்றும் சௌத்திரி பதவிகளும், பட்டங்களும் வழங்கினார்.

இதனையும் காண்க
 நியோகி
 தேசஸ்த் பிராமணர்

மேற்கோள்கள்

திராவிடப் பிராமணர்
தெலுங்குச் சமூகங்கள் 
பிராமணர்